कुमार पन्त

कुमार पन्त गैर आवासीय नेपाली नेता तथा नेपाली मूलका जर्मनीका एक व्यवसायी हुन्, जो गैर आवासीय नेपाली सङ्घ को अन्तर्राष्ट्रिय समन्वय परिषद्का अध्यक्ष (कार्यकाल : सन् २०१९-२०२२) थिए।https://nrna.org/Team-Members 

जन्म र बाल्यकाल
गोरखा जिल्लाको फुजेलमा सन् १९७६ मा जन्मेका पन्तको विद्यालय शिक्षा आफ्नै गाउँ श्री भैरव आश्रम माध्यमिक विद्यालयमा पूरा भयो ।https://www.nayapatrikadaily.com/news-details/5084/2019-02-03https://www.onsnews.com/kumar-panta/

व्यवसाय

उच्च शिक्षा अध्ययनका लागि ग्रीसको एथेन्स पुगेका उनी पढाइ खर्च जुटाउने सिलसिलामा होटेल क्षेत्रमा काम गर्दै सन् १९९९ मा जर्मनीको फ्र्याङ्कफर्ट पुगेका थिए। होटेल व्यवस्थापनको काम सिकेपछि आफैले जर्मनीमा होटल एभरेष्टhttp://everest.hotelefrankfurt.net/en/ सुरु गरेका थिए।

पछि साझेदार थप्दै र कर्मचारीलाई पनि सेयर दिँदै होटलहररू फ्र्याङ्कफर्ट र युरोपका अरु सहरतिर पनि विस्तार गर्न थालेक थिए। युरोपमा उनका प्रमुख व्यावसायिक साझेदार जीवा लामिछाने हुन् भने शेष घले र उपेन्द्र महतोसँग पनि केही व्यवसायमा साझेदारी रहेको छ।http://annapurnapost.com/news/76410

नेपालमा जलविद्युत परियोजना, बैङ्क, विप्रेषण, रियल स्टेट र सिमेन्ट उद्योगमा पनि यीनको लगानी रहेको छ।http://www.kumarpanta.com/ 

गैरआवासीय नेपाली अभियान

गैरआवासीय नेपाली अभियानको सुरुवाती चरणदेखि सक्रिय भएका पन्त सन् २००४ मा जर्मनीको हिस्सेन क्षेत्रका संयोजक भएका थिए। त्यसपछि अन्तर्राष्ट्रिय समन्वय परिषद (आईसीसी) सदस्य तथा युरोप क्षेत्रका संयोजक (सन् २००९-२०११), आईसीसी महासचिव (सन् २०१३–२०१५) र दुई कार्यकाल आईसीसी उपाध्यक्ष (२०१५-२०१९) को जिम्मेवारीमा रहेका थिए।
https://bizmandu.com/content/20191018101855.html

नेपालमा भूकम्प, बाढी, पहिरो, आँधीजस्ता प्राकृतिक विपत्तिका बेला राहत, उद्धार, पुनर्निर्माण लगायत परोपकारी कार्यको संयोजन गरेका उनले गैरआवासीय नेपालीहरूको रु. १० अर्बको सामूहिक लगानी कोष स्थापना गरी नेपालको पूर्वाधार क्षेत्रमा लगानी गर्ने अभियानको संयोजन गरिरहेका छन्।
https://nrna.org/press-release/prid/758 https://www.nayapatrikadaily.com/news-details/3962/2019-01-2

प्रकाशित कृति
पन्तको एक पुस्तक स्वदेशको समृद्धिमा एनआरएन (सन् २०१९) प्रकाशित छ ।

लेखरचनाहरू

सन्दर्भ सामाग्रीहरू

बाह्य कडीहरू
कुमार पन्तको फेसबुक
कुमार पन्तको टुइटर
पन्तको वेबसाइट

श्रेणी:नेपालका नागरिकहरू